钦定古今图书集成/明伦汇编/氏族典/第067卷 > 朱行先
## 钦定古今图书集成/明伦汇编/氏族典/第067卷 > 朱行先

按《十国春秋》，吴越朱行先，字蕴之，海盐人也。燕颔虎
头，猿臂善射，时人称曰“小由基。”起家建宁都将，事湖
州刺史高彦，屡立战功，武肃擢为节度左押牙，亲卫
第三都指挥使。及彦子澧败，率众自归，赐号“协力勤
王功臣，再加佐正匡国功臣”，晋秩检校尚书右仆射
御史，寻为静海镇遏使。在镇恩威并行，甚著声誉，凡
十有五年。宝大元年七月，卒于官，年七十二。赠银青
光禄大夫、上柱国。弟三人：行存、行勤、行忠。子从训、智
绍，不仕；元晟、元杲，俱节度使散将；元昇，节度下将；元
宝、元胜、元赟，凡八人。